Отвага (газета)

«Отвага» () — Бөек Ватан сугышының башлангыч чорында (1941-1942 еллар) Волхов фронтының 2нче удар армиясенең рус телендә чыгучы көндәлек фронт газетасы.

 Тарих 
200px|thumb|right|Газетаның 1 май саны. 1942
1942 елның 23 июненә кадәр көн саен чыгып килә. 
Мөхәрририят Огорелье авылында (хәзерге Ленинград өлкәсе Тосна районы) урнаша. Баштарак газетада 24 әдәби хезмәткәр — хәрби корреспондент эшли: Н.Д. Румянцев (мөхәррир, батальон комиссары), Л.Б. Перльмуттер, Н.Н. Лихачев (хәрби бүлек җитәкчесе), Е.В. Вучетич (рәссам),  А. Кузьмичев, Л. Моисеев (мөхәррир урынбасары), Н. Родионов, М.Я. Каминер, А.И. Обыдена (корректор), В. Старченко (машинистка) һ.б. Чолганыштан 24 хезмәткәрнең 7 се генә исән чыга алган Чудом уцелевшие странички.
1942 елның маенда хезмәткәрләрнең саны кими: 11 майда 4 әдәби хезмәткәрне курсларга җибәрәләр, 18 майда корректор штаты кыскартыла.
1942 елның 24 июнендә, чолганышта калып, дошман кулына эләгү куркынычы тугач, газета мөхәрририяте һәм типографиясенең матди өлеше юкка чыгарыла.

 Муса Җәлил - хәрби корреспондент 

200px|thumb|right|М. Җәлилнең «Гитлерның язгы резервлары» шигыре басылган саны. 19.04.1942
1942 елның 5 маеннан өлкән политрук Муса Җәлил газетага әдәби хезмәткәр - хәрби корреспондент штатына алына . Муса Җәлил рус телендә язучы әдәби хезмәткәр (журналист) итеп кабул ителә.
Муса Җәлилнең үз фамилиясе астында «Автоматчы Поляков», «Засадада» (), «Ашчы - мәргән атучы» () мәкаләләре басыла. Фронт хәлләре турында аерым мәкаләләре фамилиясе күрсәтелми дә басыла. Газетада шулай ук Муса Җәлилнең «Гитлерның язгы резервлары» циклына керүче 10лап шигыре рус телендә  басыла. Әлеге шигырьләрендә хәрби алман әсирләреннән сорау алганда туган тәэсирләре белән уртаклаша. Хәтта бөек алман шагыйрьләрен дә атый алмаган алман хәрбиләрен «мразь» дип атый. Газетада эшләү чорында «Сандугач һәм Чишмә» балладасын яза, ләкин бастырырга өлгерми кала. «Эх, булса иде ирек», «Ишек төбендә» шигырьләре шул чорда язылган. 
Газета өчен соңгы әзерләгән материалы — элемтәчеләрнең Мясной Бор янында фронтның авыр шартларында гаскәрне элемтә белән тәэмин итүләре турында була.

 Әдәбият 
 Гази Кашшаф. По завещанию Мусы Джалиля. Казань: ТКИ, 1984.
 Умирая, не умрет герой. Муса Джалиль и современность (төзүчеләре Р.Л. Исхаков, Е.К. Созина). Екатеринбург, 2006. ISBN 978-5-7525-1664-1

 Сылтамалар 
  И.П. Паньков. Рядом с поэтом
   Мусе Джалилю 108 лет. Блог М. Черепанова
    Войной расстрелянные строки 

 Моны да карагыз 
  «Вторая Ударная. Преданная армия Власова» фильмы (видео, тайминг 1:05:00)
  «Отвага» газетасының язу машинкасы һәм сейфы (фото)

 Искәрмәләр 

Төркем:Муса Җәлил
Төркем:Русча гәҗитләр